[{"text_idx": "#000001", "text": "Pitsa ehk lahtine pirukas pa\u0308rineb Itaaliast (itaalia keeles pizza), kuid on lihtsa valmistusviisi ja maitsvuse to\u0303ttu levinud u\u0308le terve maailma. Pitsa koosneb alustaignast ehk pitsapo\u0303hjast, mis kaetakse mitmesuguste toiduainetega. Kattetoiduainete hulka kuuluvad tingimata tomatid vo\u0303i tomatipu\u0308ree (ka kets\u030cup) ja juust. Ku\u0308psetatakse praeahjus."}, {"text_idx": "#000002", "text": "Pitsa po\u0303hitaigen (pitsapo\u0303hi pa\u0308rmiga): 250 g jahu, 15 \u2013 20 g pa\u0308rmi, 1 tl. suhkrut, soola, 1/2 \u2013 1/4 klaasi vett vo\u0303i piima, 40 \u2013 50 g taimeo\u0303li vo\u0303i rasva.\nJahu so\u0303elutakse kaussi, keskele tehakse puulusikaga su\u0308vend, millesse kallatakse suhkruga vedelaks ho\u0303o\u0303rutud pa\u0308rm ja vedelik. Osa jahu segatakse vedelikuga, lastakse 10 \u2013 515 minutit soojas kohas kerkida, siis lisatakse sool ja rasv, so\u0303tkutakse sitkeks taignaks, mis ka\u0308e ja kausi ku\u0308ljest vallandub, ja lastakse uuesti umbes tund aega soojas kohas kerkida. So\u0303tkutakse veel kord la\u0308bi, vaalitakse o\u0303hukeseks ja asetatakse ku\u0308psetusplaadile. Taignast vo\u0303ib valmistada ka mitu va\u0308iksemat pitsat.\nKiirlehttaigen: 200 g jahu, 150 g margariini vo\u0303i vo\u0303id, 3 spl. vett, 1 tl. lauaa\u0308a\u0308dikat, soola.\nKohupiima-lehttaigen: 200 g jahu, 200 g kohupiima (liiga vesine kohupiim suruda la\u0308bi marli tahedamaks), 150 g vo\u0303id, soola.\nMuretaigen: 200 g jahu, 100 g margariini vo\u0303i vo\u0303id, 60 g (3 spl.) hapukoort, 1 munakollane (valikuline), soola.\nKartulimuretaigen: 200 g jahu, 200 g kartuleid, 50 g vo\u0303id vo\u0303i margariini, soola, 1 muna.\nJuustumuretaigen: 200 g jahu, 175 g riivitud juustu, 150 g margariini vo\u0303i vo\u0303id, soola, pipart."}, {"text_idx": "#000003", "text": "Jahu so\u0303elutakse kaussi, keskele tehakse puulusikaga su\u0308vend, millesse kallatakse suhkruga vedelaks ho\u0303o\u0303rutud pa\u0308rm ja vedelik. Osa jahu segatakse vedelikuga, lastakse 10 \u2013 515 minutit soojas kohas kerkida, siis lisatakse sool ja rasv, so\u0303tkutakse sitkeks taignaks, mis ka\u0308e ja kausi ku\u0308ljest vallandub, ja lastakse uuesti umbes tund aega soojas kohas kerkida. So\u0303tkutakse veel kord la\u0308bi, vaalitakse o\u0303hukeseks ja asetatakse ku\u0308psetusplaadile. Taignast vo\u0303ib valmistada ka mitu va\u0308iksemat pitsat."}, {"text_idx": "#000004", "text": "Ko\u0303ikidele pitsataignatele vo\u0303ib lisada maitseaineid: muskaati, liivateed, melissi, punet, piparrohtu, basiilikut jm."}, {"text_idx": "#000005", "text": "Eeltoodud taignate valmistamisel segatakse ko\u0303ik toiduained kiiresti taignaks ja hoitakse va\u0308hemalt tund aega ku\u0308lmas kohas. Lehttaignaid vo\u0303ib hoida u\u0308le o\u0308o\u0308 vo\u0303i veelgi kauem."}, {"text_idx": "#000006", "text": "Ko\u0303ikide pitsade valmistamisel pannakse o\u0303hukeseks rullitud taignale esiteks tomatid vo\u0303i tomatipu\u0308ree, sellele praetud hakitud sibulad ja teised toiduained, lo\u0303puks juust o\u0303hukeste viiludena vo\u0303i riivitult. Ku\u0308psetatakse, kuni juust on sulanud ja kergelt kollakaks muutunud, kuid see ei tohi pruunistuda, siis halveneb maitse."}, {"text_idx": "#000007", "text": "Pitsa antakse lauale tavaliselt kuumalt kohe pa\u0308rast praeahjust va\u0308ljavo\u0303tmist, kuid seda vo\u0303ib su\u0308u\u0308a ka jahtunult vo\u0303i u\u0308lessoojendatult."}, {"text_idx": "#000008", "text": "Lisandiks vo\u0303ib anda mitmesuguseid salateid. Jookidest sobivad pitsa juurde mahlajoogid, tee ja kohv."}, {"text_idx": "#000009", "text": "Kate: 500 g va\u0308rskeid tomateid vo\u0303i 1 klaas kets\u030cupit, 2 spl. rasva, 2 sibulat vo\u0303i porrulauku, 500 g keedetud vo\u0303i hautatud aedvilju: aedube, herneid, porgandeid, lill- vo\u0303i peakapsast vm. 100 g hautatud seeni vo\u0303i 2 ko\u0303vaks keedetud muna (valikuline), soola, mitut liiki maitsetaime ja vu\u0308rtse, 200 g juustu."}, {"text_idx": "#000010", "text": "Aedviljapitsa valmistamine: aedviljad lo\u0303igatakse kuubikuteks vo\u0303i kangideks, hakitud seened praetakse koos klaasjaks praetud sibulatega rasvas, jaotatakse taignale. Juust pannakse aedviljale o\u0303hukeste tu\u0308kkidena. Ku\u0308psetatakse."}, {"text_idx": "#000011", "text": "Kate: 400 g hakkliha, 1 muna, 1 klaas tomatipu\u0308reed vo\u0303i kets\u030cupit, 1 suur sibul, 3 spl. rasva vo\u0303i taimeo\u0303li, soola, pipart, 1 petersell vo\u0303i tu\u0308kike sellerit, maitsetaimi, 200 g juustu, 1 spl. hapukoort."}, {"text_idx": "#000012", "text": "Hakklihapitsa valmistamine: hakkliha segatakse lahtiklopitud muna, tomatipu\u0308ree ja rasvas klaasjaks praetud hakitud sibulaga. Maitsestatakse soola, pipra, riivitud peterselli vo\u0303i selleri ja maitsetaimedega. Segu pannakse o\u0303hukeseks rullitud taignale u\u0308htlase kihina, peale pannakse kuubikuteks lo\u0303igatud juust, mis pintseldatakse hapukoorega. Ku\u0308psetatakse."}, {"text_idx": "#000016", "text": "Kanapitsa valmistamine: pekk lo\u0303igatakse va\u0308ikesteks kuubikuteks, sulatatakse keeduno\u0303u po\u0303hjas. Lisatakse hakitud sibulad ja ribadeks lo\u0303igatud kapsas, hautatakse u\u0308heskoos peaaegu pehmeks. Taigen rullitakse o\u0303hukeseks ja pannakse vo\u0303itatud plaadile, taignale jaotatakse tomatid vo\u0303i tomatipu\u0308ree (viimase vo\u0303ib ka segada kapsaste hulka) ning jahtunud kapsas. Munad klopitakse hapukoorega, to\u0303stetakse kapsale, peale pannakse kuubikuteks lo\u0303igatud juust. Ku\u0308psetatakse."}, {"text_idx": "#000018", "text": "Kate: 100 g suitsupekki vo\u0303i 3 spl. vo\u0303id, 100 g liha- vo\u0303i vorstikuubikuid, 500 g kaunpipart, 300 g tomateid vo\u0303i 100 g tomatipu\u0308reed, soola, vu\u0308rtse, maitsetaimi, 1 sibul vo\u0303i sibulapealseid, petersellilehti, 2 muna, 5 spl. piima, 100 g hapukoort, 100 g juustu."}, {"text_idx": "#000019", "text": "Kaunpiprapitsa valmistamine: pekk lo\u0303igatakse kuubikuteks ja sulatatakse, rasvas vo\u0303ib kuumutada ka hakitud sibula. Vo\u0303i sulatatakse. Rasvaine ma\u0308a\u0308ritakse plaadile o\u0303hukeseks rullitud taignale, sellele jaotatakse liha vo\u0303i vorst, seemnetest puhastatud ja ribadeks lo\u0303igatud kaunpipar ja tomatid vo\u0303i tomatipu\u0308ree. Peale puistatakse soola, maitseaineid ja hakitud maitserohelist. To\u0303stetakse munade ja riivitud juustuga segatud piim ning hapukoor. Ku\u0308psetatakse."}, {"text_idx": "#000022", "text": "Kilupitsa valmistamine: plaadile rullitud taignale jaotatakse tomatid, hakitud kilud, munad ja praetud sibul. Peale pannakse o\u0303hukesed juustuviilud. Ku\u0308psetatakse."}, {"text_idx": "#000024", "text": "Kalapitsa valmistamine: taigen rullitakse o\u0303hukeseks, sellele jaotatakse tomatid, rasvaks klaasjaks praetud sibul ja tu\u0308keldatud kalad. Juust lo\u0303igatakse ribadeks ja pannakse peale, ku\u0308psetatakse."}, {"text_idx": "#000025", "text": "Kate: 500 g va\u0308rskeid vo\u0303i konservitud tomateid vo\u0303i 1 klaas kets\u030cupit, 2 sibulat vo\u0303i porrulauku, 3 spl. rasva vo\u0303i suitsupekki, 300 g keedetud vo\u0303i praetud liha, soola, vu\u0308rtse, maitsetaimi, 200 g juustu, 3 spl. puljongit vo\u0303i hapukoort (valikuline)"}, {"text_idx": "#000026", "text": "Lihapitsa valmistamine: o\u0303hukeseks rullitud taignale jaotatakse tomatid, o\u0303hukeste ketastena praetud sibulad vo\u0303i porrulaugud ja va\u0308ikesteks kuubikuteks lo\u0303igatud liha. Puistatakse soola ja maitseaineid, peale pannakse o\u0303hukesed juustuviilud. Kuivale lihale vo\u0303ib to\u0303sta ka puljongit vo\u0303i hapukoort."}, {"text_idx": "#000027", "text": "Kate: 500 g tomateid vo\u0303i 1 klaas tomatikets\u030cupit, 3 spl. taimeo\u0303li vo\u0303i rasva, 2 sibulat, 400 g va\u0308rskeid seeni (puravikud, kukeseened, kuuse- vo\u0303i porgandiriisikad) vo\u0303i 250 g keedetud seeni, 100 g sellerit, soola, vu\u0308rtse, maitsetaimi, 2 ko\u0303vaks keedetud muna, 5 spl. hapukoort, 200 g juustu."}, {"text_idx": "#000028", "text": "Seenepitsa valmistamine: o\u0303hukeseks rullitud taignale jaotatakse tomatid, taimeo\u0303lis vo\u0303i rasvas hautatud sibulakettad ja hakitud seened, riivitud seller, hakitud munad, maitseained. Peale to\u0303stetakse hapukoor ja pannakse riivitud vo\u0303i o\u0303hukesteks tu\u0308kkideks lo\u0303igatud juust. Ku\u0308psetatakse."}, {"text_idx": "#000029", "text": "Kate: 3 spl. riivsaia, 150 g la\u0308bikasvanud suitsupekki, 600 g sibulaid, 1 klaas tomatipu\u0308reed vo\u0303i -kets\u030cupit, 3 muna, 2 spl. hapukoort, soola, vu\u0308rtse, maitsetaimi, 2 spl. riivitud sellerit vo\u0303i peterselli, 200 g juustu."}, {"text_idx": "#000030", "text": "Sibulapitsa valmistamine: o\u0303hukeseks rullitud taignale puistatakse riivsaia. Pekk lo\u0303igatakse o\u0303hukesteks viiludeks, sulatatakse ja selles praetakse ketasteks lo\u0303igatud sibulad klaasjaks. Segatakse juurde toimatipu\u0308ree, lahtiklopitud munad ja hapukoor, maitsestatakse selleri vo\u0303i peterselliga. Jaotatakse taignale, peale puistatakse riivitud juustu. Ku\u0308psetatakse."}, {"text_idx": "#000031", "text": "Kate: 500 g va\u0308rskeid vo\u0303i konservitud tomateid, 2 sibulat, 2 spl. taimeo\u0303li vo\u0303i rasva, 300 g vorsti, 100 g krevette vo\u0303i seeni (valikuline), soola, vu\u0308rtse, maitsetaimi, 200 g juustu."}, {"text_idx": "#000032", "text": "Vorstipitsa valmistamine: pannile o\u0303hukeseks rullitud taignale jaotatakse tomatid, rasvas praetud hakitud sibulad, ribadeks vo\u0303i kuubikuteks lo\u0303igatud vorst, soovi korral ka krevetid ja hautatud seened, puistatakse u\u0308le maitseainetega, peale pannakse riivitud vo\u0303i tu\u0308keldatud juust. Ku\u0308psetatakse."}, {"text_idx": "#000034", "text": "Suitsukalapitsa valmistamine: pannile o\u0303hukeseks rullitud taignale jaotatakse tomatipu\u0308ree, klaasjaks praetud hakitud sibul, kalad puistatakse maitseained peale. Vu\u0308rtsikaste, munad ja hapukoor klopitakse segi, to\u0303stetakse kaladele. Peale pannakse riivitud vo\u0303i tu\u0308keldatud juustu. Ku\u0308psetatakse."}, {"text_idx": "#000035", "text": "Pitsasid vo\u0303ib valmistada ka ainult tomatist, sibulast ja juustust."}]